ไฟแนนซ์ทูเดย์
โดย...ช.ชดา
18 ส.ค. 2558

โดย...ช.ชดา
..กระแสปรับคณะรัฐมนตรี ที่มีการปักใจว่าจะมีการเปลี่ยนตัว รมว.คลัง ทำให้การแต่งตั้งกรรมการผู้จัดการ ธนาคารอาคารสงเคราะห์ (ธอส.) คนใหม่ ที่กำลังวิ่งกันฝุ่นตลบในขณะนี้ อาจไม่เป็นไปตามคาด 
อะไรที่จะต้องอยู่ในการตัดสินใจของรัฐมนตรีใหม่ ทั้งเรื่องการโยกย้ายคนหรือเรื่องที่จะผูกพันไปในอนาคตขุนคลังคนปัจจุบันอาจจะไม่ไปแตะ เพราะตั้งไปแล้วเดี๋ยวทำงานกันไม่ได้จะไปสร้างปัญหาในอนาคต โดยมารยาทไม่สมควรอย่างยิ่งเชื่อว่า สมหมาย ภาษี รมว.คลังรู้ดี
..หากเปลี่ยน รมว.คลัง กองหนุน วิสิฐ ตันติสุนทร อดีตเลขาธิการ กบข. ก็จะอ่อนลงบ้าง แต่ถ้าจะให้ดียกเลิกการรับสมัครครั้งนี้ เปิดรับสมัครใหม่จะดีกว่าไหม ประเด็นนี้ก็น่าคิด